
PRIMAR
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind actualizarea valorii devizului general si aprobarea cofinantarii din bugetul local pentru obiectivul de investitie „Extindere în regim P+2E Şcoala Gimnazială nr. 16” din Timişoara , str. Bucuresti nr. 11
Motivul emiterii proiectului de hotărâre
1. Descrierea situaţiei actuale
Şcoala Gimnazială nr. 16 din Timişoara, str. Bucuresti nr. 11 se confruntă cu o creştere a numărului de elevi de la an la an si necesita spaţii suplimentare pentru amenajarea de săli de clasă, o sala multifuncţională, grupuri sanitare, cabinete de specialitate, magazii pentru material didactic, vestiare la sala de sport.
Primăria Municipiului Timişoara doreşte să realizeze obiectivul de investiţii „Extindere în regim P+2E Şcoala Gimnazială nr. 16”, în conformitate cu documentaţia tehnico-economică aprobata prin HCL nr. 13/23.01.2015. 

Documentatia a fost depusa la Ministerul Dezvoltarii Regionale, Administratiei Publice si Fondurilor Europene pentru confinantare prin Programul National de Dezvolate Locala, in prezent fiind in evaluare. 
2. Schimbări preconizate şi rezultate aşteptate
Lucrarile propuse „Extindere în regim P+2E Şcoala Gimnazială nr. 16”  fac parte din categoria lucrarilor de interventie asupra unui obiectiv de investitie existent. Se propune suplimentarea spaţiilor  prin extindere pe orizontală cu 2 corpuri de construcţie (Corp 2 pe latura de Vest a cladirii existente si Corp 3 pe latura de Est a cladirii existente) în regim P+2E, pe laturile de Est şi de Vest a corpului existent, dotarea acestora cu mobilier şi instalaţiile necesare funcţionării şi asigurarea funcţionării acestora. 


3.Alte informaţii 
Valoare totala proiect ( inclusiv TVA) = 3.857.954,61 lei

Valoare buget local ( inclusiv TVA)= 238.211,42 lei

Valoare buget de stat ( inclusiv TVA) = 3.619.743,19 lei
4. Concluzii
Având în vedere faptul că una dintre atribuţiile Municipiului Timişoara este de a asigura infrastructura adecvată pentru desfăşurarea unui proces educaţional de calitate precum şi oportunitatea accesării de fonduri suplimentare alocate în bugetul de stat prin Programul Naţional de Dezvoltare Locală, este necesară şi oportună asigurarea cofinanţării din bugetul local pentru realizarea obiectivului de investitie  „Extindere în regim P+2E Şcoala Gimnazială nr. 16” din Timişoara , str. Bucuresti nr. 11. 

